Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7992. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7985. Il-EUR-Lex hu l-aċċess fuq l-Internet għal-liġi Ewropea. Klassi 2.5. Għaġin Il-Culurgionis d'Ogliastra huwa prodott ta' għaġin frisk f'forma ta' sorra b'għamla ta' werqa li tingħalaq bl-idejn u b'mili magħmul minn taħlita ta' patata (laqx frisk jew imnixxef), ġobon, xaħmijiet veġetali u/jew tal-annimali, ħxejjex aromatiċi u ħwawar. Il-mod kif is-sorra tkun magħluqa jagħtiha lemħa ta' sbula tal-qamħ stilizzata. Meta jkun rilaxxat għall-konsum, il-Culurgionis d'Ogliastra jkollu dawn il-karatteristiċi fiżiċi, kimiċi u organolettiċi: Togħma: aċiduża u aromatika, li tvarja fl-intensità fil-palat skont it-taħlita ta' ġobnijiet li fih, li tiġi kkumpensata xi ftit mill-ħlewwa tal-patata; tħalli togħma ta' ħwawar. Riħa: intensa minħabba s-smid u d-dqiq u l-preżenza ta' ħxejjex aromatiċi jew ħwawar (nagħniegħ, ħabaq, tewm, basal). Il-Culurgionis d'Ogliastra jiġi mħejji f'żewġ fażijiet distinti: il-preparazzjoni tal-għaġin u l-preparazzjoni tal-mili. Jintużaw dawn l-ingredjenti li ġejjin: Patata: minn 60 % sa 80 % jew, alternattivament, minn 15 % sa 45 % laqx tal-patata skont il-piż tal-mili; Xaħmijiet tal-annimali (xaħam ta' dam u/jew lardu) u/jew żejt taż-żebbuġa straverġni fi proporzjonijiet li jvarjaw bejn 4 % sa 10 % tal-perċentwal tat-total ta' xaħmijiet skont il-piż; Jistgħu jintużaw dawn l-ingredjenti li ġejjin: nagħniegħ u/jew tewm u/jew ħabaq u/jew basal. Il-Culurgionis d'Ogliastra jiġi ppreparat f'diversi stadji: it-tħejjija tal-għaġin, it-tħejjija tal-mili u l-għeluq tal-għaġin mimli bid-disinn distintiv tal-isbula tal-qamħ. Il-passi kollha meħtieġa għall-produzzjoni tal-Culurgionis d'Ogliastra jridu jsiru fiż-żona ġeografika ta' produzzjoni. Il-prodott Culurgionis d'Ogliastra jista' jinħareġ għall-konsum f'pakketti b'konformità mal-leġiżlazzjoni applikabbli jew inkella jista' jinbiegħ sfuż. Il-prodott Culurgionis d'Ogliastra jista' jiġi ppakkjat meta jkun għadu frisk jew f'atmosfera modifikata jew iffriżat. Il-Culurgionis d'Ogliastra frisk biss jista' jinbiegħ sfuż. L-imballaġġ għandu jkollu l-logo tal-prodott tal-Culurgionis d'Ogliastra, riprodott hawn taħt, bħala garanzija tal-oriġini u tal-identifikazzjoni tal-prodott. It-tikketta tal-imballaġġ għandu jkollha, b'mod obbligatorju u stampati b'mod ċar u li jinqraw, mhux biss l-informazzjoni meħtieġa bil-liġi iżda wkoll: l-isem "CULURGIONIS D'OGLIASTRA", segwit mill-ittri IĠP miktubin b'tipa grassa u sewda u s-simbolu tal-Unjoni Ewropea; l-isem, l-isem tan-negozju, l-indirizz tal-intrapriża li qed tipproduċih. Huwa permess l-użu ta' ismijiet, ismijiet kummerċjali jew ditti privati, sakemm dawn ma jkollhomx għan ta' tifħir u ma jqarrqux bil-konsumatur. il-kliem "bil-patata" jew inkella "bil-laqx tal-patata" skont l-ingredjenti li ntużaw fil-mili. L-indikazzjoni ġeografika protetta "CULURGIONIS D'OGLIASTRA" għandha tidher fuq it-tikketta b'karattri ċari li ma jitħassrux li huma akbar mill-kliem l-ieħor li jidher fuq it-tikketta, b'kulur li jikkuntrasta biżżejjed fir-rigward tal-kulur tat-tikketta u b'tali mod li jista' jingħaraf b'mod ċar mill-bqija tal-kliem li jistgħu jidhru b'tipa ta' nofs id-daqs tal-ittri użati għall-IĠP. Il-prodott jista' jinħareġ għall-konsum sfuż sakemm jitqiegħed f'kontenituri jew reċipjenti speċifiċi li jkollhom tikketta li tidher sew u li tkun fiha l-istess informazzjoni bħall-imballaġġ. Iż-żona ta' produzzjoni għal Culurgionis d'Ogliastra tikkonsisti fit-territorju ta' Ogliastra, li jinkludi l-muniċipalitajiet li ġejjin: ARZANA, BARI SARDO, BAUNEI, CARDEDU, ELINI, GAIRO, GIRASOLE, ILBONO, JERZU, LANUSEI, LOCERI, LOTZORAI, OSINI, PERDASDEFOGU, SEUI, TALANA, TERTENIA, TORTOLÌ, TRIEI, ULASSAI, URZULEI, USSASSAI u VILLAGRANDE STRISAILI. Minħabba t-tradizzjoni stabbilita tal-muniċipalitajiet ġirien ta' Ogliastra tal-produzzjoni ta' Culurgionis d'Ogliastra, iż-żona ta' produzzjoni ġiet estiża wkoll għal ESTERZILI, SADALI u ESCALAPLANO fil-provinċja ta' Cagliari. Il-Culurgionis d'Ogliastra, f'forma ta' soror mimlija u bl-għeluq karatteristiku tagħhom li jixbah ħafna l-isbula tal-qamħ, huma l-aktar għaġin magħruf f'Sardenja u l-produzzjoni tagħhom tmur lura sa minn żmien il-qedem. Hemm bosta festivals rurali, fieri u avvenimenti li jseħħu fil-muniċipalitajiet fiż-żona ta' produzzjoni biex jiċċelebraw dan il-prodott. Eżempji ta' dawn jinkludu diversi fieri organizzati matul l-aktar xhur ta' attività turistika, jiġifieri s-Sagra di Tortolì f'Lulju, is-Sagra di Barisardo f'Awwissu, is-Sagra di Sadali f'Ġunju u f'Lulju u s-Sagra di Loceri f'Settembru. Hemm ukoll bosta referenzi għall-Culurgionis d'Ogliastra f'gwidi, kotba tar-riċetti u pubblikazzjonijiet li huma xhieda tar-reputazzjoni ta' dan l-isem u tat-tradizzjoni tal-produzzjoni tiegħu fiż-żona ġeografika. Ara pereżempju: Fl-artiklu ta' Giacomo Mameli "Tecnologia nei culurgionis per vendere Sardegna a Manhatan", ippubblikat fl-2007 miċ-ċentru għall-istudji urbani tal-Università ta' Sassari, id-denominazzjoni Culurgionis d'Ogliastra hija deskritta bħala "platt gastronomiku li ħaqqu l-Premju Nobel"; (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-prodott jinsab fuq l-Internet: http://www.politicheagricole.it/flex/cm/pages/ServeBLOB.php/L/IT/IDPagina/3335 Klassi 2.5. Għaġin Il-"Pizzoccheri della Valtellina" huma għaġin magħmul minn għaġina li fiha mill-inqas 20 % dqiq tal-qamħ saraċin imħallat ma' dqiq ieħor. Dan l-għaġin jiġi prodott u kkummerċjalizzat kemm bħala għaġin niexef kif ukoll frisk. Huwa kkaratterizzat minn dawn it-tipi ta' forom li ġejjin: "tagliatello steso" jiġifieri strixxi ċatti b'tul u wisa' li jvarjaw u b'forma li tiġġebbed, "tagliatello avvolto" jiġifieri strixxi ċatti rqaq b'tul u wisa' li jvarjaw u b'forma rrumblata, jew "gnocchetto" jiġifieri bil-forma konkava karatteristika tiegħu. L-għaġin "Pizzoccheri della Valtellina" jiġi kkummerċjalizzat niexef u frisk fid-daqsijiet li ġejjin: Il-"Pizzoccheri della Valtellina" friski wara li jinħadmu, jkollhom konsistenza bejn ratba u iebsa; jekk jiġu mnixxfin, ikunu niexfa u ibsin. Il-kontenut tal-ilma ma jridx ikun inqas minn 24 % tal-estratt niexef fil-każ ta' prodott frisk u mhux aktar minn 12,5 % tal-estratt niexef fil-każ ta' prodott imnixxef. Il-"Pizzoccheri della Valtellina" huma ta' kulur kannella ftit jew wisq skur bil-preżenza ta' tikek kannella ċar/griżi, tipiċi tal-qamħ saraċin. Wara li jissajru fl-ilma bil-melħ il-"Pizzoccheri della Valtellina" jieħdu togħma delikata u tipika tal-prodotti li jiġu magħmula mill-qamħ saraċin u minn qamħ ieħor. Il-"Pizzoccheri della Valtellina" li jinbiegħu nixfin huma magħmula minn dawn l-ingredjenti li ġejjin: Taħlita li tikkonsisti minn sa massimu ta' 80 % semolina tal-qamħ durum biss jew imħallta ma' dqiq tal-qamħ durum u mill-inqas 20 % dqiq tal-qamħ saraċin; Il-prodott li jinbiegħ frisk huwa magħmul minn: Taħlita li tikkonsisti minn sa massimu ta' 80 % dqiq tal-qamħ artab biss jew imħallat ma' semolina tal-qamħ durum u mill-inqas 20 % dqiq tal-qamħ saraċin; Il-fażijiet kollha tal-produzjoni tal-"Pizzoccheri della Valtellina" jridu jseħħu fiż-żona tal-produzzjoni msemmija fil-punt 4. Il-prodott frisk jista' jinbiegħ bl-ingrossa fil-post tal-produzzjoni u/jew bl-imnut, bil-kundizzjoni li l-informazzjoni msemmija hawn taħt fil-punt 3.6 tkun viżibbli għall-konsumatur. Il-prodott frisk jista' jiġi ppakkjat fuq reċipjenti jew f'boroż, it-tnejn li huma f'atmosfera protettiva. Il-prodott niexef jiġi ppakkjat f'kaxxi tal-kartun jew f'boroż, u jekk ikun hemm bżonn, qabel ma jiġi ppakkjat, jista' jitqiegħed f'sajlos. Minbarra l-indikazzjonijiet previsti mil-leġiżlazzjoni dwar it-tikkettar tal-ikel, fuq il-pakketti tal-"Pizzoccheri della Valtellina" irid ikun hemm imniżżlin f'karattri stampati ċari u li jinqraw faċilment dawn l-indikazzjonijiet li ġejjin: l-akronimu IĠP jew sħiħ "Indikazzjoni ġeografika protetta"; is-simbolu tal-Unjoni; Fuq il-pakkett tal-"Pizzoccheri della Valtellina" jista' jkun hemm imniżżla l-informazzjoni dwar il-forma tal-għaġin imsemmija fit-tabella fil-punt 3.2 (għall-prodott niexef: "tagliatello steso", "gnocchetto", "tagliatella"; għall-prodott frisk "tagliatello"). Mal-isem "Pizzoccheri della Valtellina" fid-deskrizzjoni tal-prodott mhux permess li tiżdied xi kwalifikazzjoni ulterjuri li tista' tqarraq lill-konsumatur. Il-karattri li għandhom jintużaw fuq il-pakketti tad-denominazzjoni "Pizzoccheri della Valtellina" huma ITC Galliard b'daqs ta' 8-35 mm. Iż-żona ġeografika tal-produzzjoni tal-"Pizzoccheri della Valtellina" hija dik li tinsab fil-limiti amministrattivi tal-provinċja ta' Sondrio (il-Lombardija - l-Italja). L-applikazzjoni għar-rikonoxximent tal-IĠP "Pizzoccheri della Valtellina" huwa ġġustifikat mir-reputazzjoni u l-fama tal-prodott. Id-dizzjunarju Taljan Zingarelli (fl-edizzjoni tal-1970) għall-kelma "Pizzocchero" jagħti din id-definizzjoni: "Taljatelli rustiċi magħmula minn dqiq tal-qamħ saraċin, speċjalità ta' Valtellina". Il-kultura tal-"Pizzoccheri della Valtellina" ġejja mill-użu mifrux antik tal-qamħ saraċin li, peress li kien jitkabbar u hu użat ħafna fit-territorju tal-provinċja ta' Sondrio, kien ingredjent bażiku fil-kċina lokali. L-ewwel dokument bil-miktub li jixhed l-eżistenza tal-qamħ saraċin fil-Valtellina jmur lura għall-1616, fih il-Gvernatur ta' Valle dell'Adda, li kien jagħmel parti mill-kanton Żvizzeru ta' Grisons, jgħid li: "Il-qamħ saraċin kien jitkabbar prinċipalment fuq is-superfiċje tal-Alpi Retiċi, b'mod partikolari fid-distrett ta' Teglio, ikkaratterizzat minn klima moderata minħabba li hu aktar espost għax-xemx". Il-produzzjoni tal-qamħ saraċin kompliet tiżdied sal-1800, u nfirxet ukoll f'żoni foqra u li ma kinux produttivi; dan l-iżvilupp kien possibbli peress li ż-żrieragħ tal-qamħ saraċin jimmaturaw malajr u kapaċi jadattaw perfettament għat-territorji fl-Alpi. Is-sitwazzjoni kummerċjali nbidlet favur kultivazzjonijiet oħra wara l-annessjoni tal-Valtellina mal-Lombardija-Veneto. Fil-provinċja ta' Sondrio għadhom sal-ġurnata tal-lum ikabbru ftit qamħ saraċin, fuq total ta' bejn wieħed u ieħor 20 ettaru, dan huwa maħsub għall-użu familjari jew biex jinbiegħ direttament lill-konsumatur. Il-produzzjoni tal-"Pizzoccheri della Valtellina" żdiedet b'riżultat tal-kultivazzjoni tal-qamħ saraċin fil-wied inkwistjoni; u għaldaqstant ir-rabta tal-"Pizzoccheri della Valtellina" mat-territorju tal-provinċja ta' Sondrio hija rilevanti. L-ewwel xhieda, mhux verbali, li jixhdu l-produzzjoni tal-"Pizzoccheri della Valtellina" fil-provinċja ta' Sondrio jinsabu f'dokumenti li fihom dawn ir-referenzi li ġejjin: "...una scarella per li Pizzoccheri e il rodelino per li ravioli" (dokument tal-1750) u "...le resene per li Pizzoccheri" (1775); għalhekk jista' jiġi preżunt li l-produzzjoni u l-konsum tal-"Pizzoccheri della Valtellina" kienu jsiru qabel l-ewwel nofs tas-seklu tmintax. Fis-sekli ta' wara d-dokumentazzjonijiet dwar il-"Pizzoccheri della Valtellina" jiżdiedu u r-rabta tal-prodott mat-territorju provinċjali ssir aktar evidenti. It-testi u l-letteratura storiċi relatati mal-Valtellina juru kif il-produzzjoni tal-"Pizzoccheri della Valtellina" hija marbuta mill-qrib mal-avvenimenti storiċi tat-territorju, mat-tradizzjonijiet u mal-ikel taż-żona ġeografika li oriġina minnha. Il-produzzjoni tal-"Pizzoccheri della Valtellina" titqies mill-abitanti tal-Valtellina bħala attività tradizzjonali, marbuta mal-istorja u mal-kultura tagħhom; biżżejjed li jitqies li dan l-għaġin partikolari wara li jissajjar jitħawwar b'mod tradizzjonali b'diversi ingredjenti li ġejjin minn għelejjel u prodotti li huma karatteristiċi tal-Valtellina (butir, ġobon, ħaxix bħall-kaboċċa ta' savojja, patata, eċċ..). Il-"Pizzoccheri della Valtellina" jaqgħu fil-kategorija tal-għaġin tal-Provinċja ta' Sondrio u jissemmew fil-lista ta' prodotti agroalimentari tradizzjonali tar-Reġjun tal-Lombardija (Bollettino Ufficiale della Regione Lombardia tal-21 ta' April 2000 – il-ħames suppliment straordinarju ma' Nru 16). Il-"Pizzoccheri della Valtellina" niexfa jistgħu jinstabu fis-sezzjoni tal-għaġin f'għadd ta' ktajjen ta' distribuzzjoni tal-ikel fl-Italja. Il-"Pizzoccheri della Valtellina" huma tipiċi tat-territorju tal-Provinċja ta' Sondrio u għandhom mhux biss valur ekonomiku iżda wkoll kulturali, tant li għan-nies tal-lokal saru punt ta' referenza li għandu rabta mat-tradizzjoni u jiġi ċċelebrat f'għadd ta' fieri, fosthom l-aktar waħda famuża l-"Pizzocchero d'Oro" f'Teglio. Il-"Pizzoccheri della Valtellina" jkunu dejjem preżenti f'kull kuntest li kultant żmien l-istituzzjonijiet varji, l-awtoritajiet lokali u l-entitajiet turistiċi u tal-produtturi jħejju biex jippreżentaw u jivvalorizzaw l-immaġni tal-Valtellina. (it-tieni subparagrafu tal-Artikolu 6(1) ta' dan ir-Regolament) L-Amministrazzjoni attwali nediet il-proċedura ta' oppożizzjoni nazzjonali bil-pubblikazzjoni tal-proposta għar-rikonoxximent tal-IĠP "Pizzoccheri della Valtellina" fil-Gazzetta Uffiċjali tar-Repubblika Taljana Nru 50 tad-29 ta' Frar 2012. It-test sħiħ tal-ispeċifikazzjoni tal-prodott jinsab fuq is-sit tal-Internet li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur il-paġna ewlenija tas-sit tal-Ministeru tal-Politika Agrikola, Alimentari u l-Forestrija (www.politicheagricole.it), tagħfas fuq "Prodotti DOP IGP" (fuq in-naħa ta' fuq, fuq il-lemin tal-iskrin), imbagħad tagħfas fuq "Prodotti DOP IGP STG" (fil-ġenb, fuq in-naħa tax-xellug tal-iskrin) u fl-aħħar nett tagħfas fuq "Disciplinari di Produzione all'esame dell'UE". Il-Kroazja Klassi 1.1 Laħam frisk (u l-ġewwieni) "Paška janjetina"[ħaruf ta' Pag] huwa laħam frisk miksub mill-qatla ta' ħrief tal-ħalib irġiel u nisa mwielda fuq il-gżira ta' Pag. Dawn il-ħrief ikunu tar-razza Kroata awtoktona msejħa "Paška ovca" [Nagħaġ ta' Pag], li jitrabbew fuq din il-gżira biss. Il-ħrief żgħar u ħfief maqtula għall-produzzjoni ta' "Paška janjetina" ma jistax ikollhom aktar minn 45 jum (ikkalkulata minn meta jitwieldu sa meta jinqatlu) fil-jum tal-qatla u jridu jkunu nżammu man-nagħaġ fil-mergħa u mitmugħa ħalib tan-nagħaġ biss sakemm ma jaslu għall-qatla. Il-karkassi tal-ħrief użati għall-produzzjoni ta' "Paška janjetina" jagħmlu parti mill-kategorija ta' karkassi li jiżnu sa 13-il kg. Il-karkassa tista' tkun twila sa 62 cm u tiżen bejn 4 kg u 10 kg; laħamhom huwa ta' lewn roża ċar, b'fibra tal-muskoli delikata u ratba b'daqqiet xaħmin u b'ammont żgħir ta' tessut xaħmi u konnettiv, u mingħajr ir-riħa distintiva tal-ħaruf (ta' laħam il-muntun). It-tessut xaħmi tal-ħrief ta' Pag użati fil-produzzjoni tal-"Paška janjetina" (ta' taħt il-ġilda u addominali) għandu jkun abjad fil-lewn, mingħajr ebda tebgħa safra jew safranija. Il-karkassa tal-ħrief maqtula tinkesa b'saff irqiq, kważi trasparenti, ta' tessut xaħmi ta' taħt il-ġilda. "Paška janjetina" jitqiegħed fis-suq biss meta jkun frisk, fl-għamla ta' karkassa jew nofs karkassa (miksuba billi l-karkassa tiġi separata tul il-linja ta' separazzjoni, li tinsab f'nofs kull vertebra u r-ras u tul nofs is-sakru, l-isternu u l-għadam pelviku), mingħajr l-organi tas-sistema diġestiva, il-milsa, il-ġilda jew il-partijiet t'isfel tar-riġel. Fl-istess waqt, ir-ras u l-kliewi flimkien mal-grass tal-kliewi, il-pulmuni u l-larinġi u l-qalb, u l-fwied, jiffurmaw parti integrali mill-karkassa. Laħmu huwa partikularment immerraq u tari, b'togħma pjaċevoli u riħa ħafifa li jirriżultaw mill-qatla ta' ħrief żgħar li jkunu kkunsmaw ħalib biss. Qabel il-qatla, il-ħrief użati biex jiġi prodott il-"Paška janjetina" jikkunsmaw ħalib tan-nagħaġ biss. L-istadji kollha tal-produzzjoni tal-"Paška janjetina" jridu jseħħu fiż-żona ġeografika msemmija fil-punt 4. Il-proċess tal-produzzjoni jikkonsisti minn: It-trobbija tan-nagħaġ ta' Pag It-tagħmmir tan-nagħaġ ta' Pag u t-twelid tal-ħrief It-trobbija tal-ħrief ta' Pag Il-qatla tal-ħrief ta' Pag "Paška janjetina" jitqiegħed fis-suq fi stat frisk, fl-għamla ta' nofs karkassa jew karkassi sħaħ misluħa bir-ras, mingħajr il-partijiet t'isfel tar-riġlejn, u bil-ġewwieni jew l-organi tal-kavitajiet toraċiki u addominali (il-fwied, il-pulmuni bil-larinġi u l-qalb, u l-kliewi bil-grass tal-kliewi). Meta jitqiegħed fis-suq, "Paška janjetina" jrid ikun imgeżwer f'rita tal-plastik trasparenti li teħel weħidha. "Paška janjetina" jiġi ppakkjat, jiġifieri mgeżwer f'rita tal-plastik, wara l-qatla f'biċċeriji fil-gżira ta' Pag, qabel ma l-prodott jitqiegħed fis-suq, biex ikun żgurat li l-laħam jibqa' frisk u jżomm il-kwalità tiegħu u li fuq kollox tinżamm l-iġjene. L-ippakkjar tal-"Paška janjetina" fil-biċċeriji wara l-qatla jipprevjeni li l-laħam imiss ma' xi sorsi ta' kontaminazzjoni mikrobjali waqt li jkun qed jiġi maħdum jew trasportat. Barra minn hekk, it-tgeżwir tal-"Paška janjetina" f'rita tal-plastik fil-biċċeriji fejn jinqatlu l-ħrief jipprevjeni li l-laħam jiġi f'kuntatt mal-arja, li tista' tkisser il-proteini fil-laħam u tikkawża l-formazzjoni ta' mukus fuq is-superfiċje tal-laħam u riħa xejn sabiħa. "Paška janjetina" huwa prodott fil-gżira ta' Pag. Ix-xtut ta' Pag huma l-limitu ġeografiku taż-żona tal-produzzjoni. Il-gżira ta' Pag tinsab bejn il-Kanali ta' Velebit u Kvarner u bejn il-gżejjer ta' Rab, Olib u Vir. B'kuntrast mat-tradizzjonijiet fil-gżira ta' Pag, fejn jinqatlu ħrief żgħar u ħfief biex jagħmlu l-wisgħa għall-produzzjoni tal-ħalib u l-ġobon, f'reġjun ġirien b'kundizzjonijiet simili Mediterranji (pereżempju l-gżira ta' Cres jew il-peniżola Istrijana) jinqatlu ħrief b'medja akbar ta' piż (madwar 20 kg), jiġifieri ħrief b'piż tal-karkassa ta' madwar 12-il kg, biex jinxtwew fuq in-nar. "Paška janjetina" huwa l-isem li dejjem intuża, kif jixhdu għadd ta' reġistrazzjonijiet storiċi. L-isem għadu jintuża sal-ġurnata tal-lum fit-taħdit u fil-kummerċ (Evidenza tal-użu tal-isem fit-taħdit u fil-kummerċ). Il-kummerċjalizzazzjoni tal-"Paška janjetina" hija staġonali ħafna, billi n-nagħaġ użati fil-produzzjoni jitgħammru l-aktar bejn Ġunju u Ottubru, normalment f'tagħmir maħsub, u b'hekk it-twelid tal-ħrief iseħħ bejn Novembru u Marzu, bil-biċċa l-kbira tal-ħrief jitwieldu f'Jannar. Il-gżira ta' Pag għandha klima l-aktar Mediterranja bi sjuf sħan u xotti u xtiewi kemxejn kisħin. Waħda mill-elementi partikulari ta' Pag hija li hija gżira xagħrija mimlija ħitan tas-sejjieħ u li jaħkimha r-riħ imsejjaħ Bora. Pajsaġġ bħal dan huwa uniku fil-Kroazja; l-ebda gżira oħra mhi daqstant affettwata mill-Bora, u dan iwassal biex Pag hija l-gżira "l-aktar għera" fl-Adrijatiku Kroat. Il-biċċa l-kbira tal-gżira tikkonsisti f'mergħat ġeblija ta' asphodel-chrysopogon, li l-bijoproduzzjoni tiegħu hija l-bażi tat-trobbija tan-nagħaġ fil-gżira, kif ukoll partijiet bl-istipa u s-salvja mediċinali, varjetajiet ta' pjanti li jifilħu għan-nixfa. Aktar minn 300 speċi ta' pjanti jikbru fil-mergħat ġeblija tal-gżira ta' Pag li fuqhom jirgħu n-nagħaġ ta' Pag. Il-biċċa l-kbira tal-ispeċi jagħmlu mal-element tal-flora Mediterranja. Grazzi għall-għamla konika ta' rashom u l-ħeffa tax-xedaq u ta' xufftejhom, in-nagħaġ ta' Pag jistgħu jilħqu ħaxix li jkun bejn u taħt il-ġebel, fil-ġebel u ġo siġar żgħar, u b'hekk jistgħu jgħixu u jkampaw f'kundizzjonijiet mill-eħrex. Il-ħamrija ta' Pag tista' tinqasam f'żewġ gruppi: ħamrija antropoġenika (kollha art li tista' tinħadem) u ħamrija tal-bwar/tal-mergħat/tal-imsaġar (ħamrija mhux żviluppata wisq li tinkludi l-bajjad/ħamrija skura u ġebel tal-Dolomiti, ħamrija kannellija baxxa u ħamrija ħamra) li fuqha jirgħu n-nagħaġ ta' Pag. Il-Bora huwa r-riħ ewlieni tal-gżira ta' Pag, li ta' sikwit jifforma riefnu, u li jimla l-gżira bir-raxx tal-baħar li joħloq "naqal mielaħ" li jżid sew il-konċentrazzjoni ta' melħ fil-ħamrija u l-veġitazzjoni. L-abitanti ta' Pag ilhom jaħdmu l-art sa minn żminijiet imbegħda. Għanja qadima hija xiehda tal-fatt li Pag ilha ħafna sinonima ma' laħam il-ħaruf: "Pag, il-ferħ u l-hena tagħna, kemm int ħanina magħna. Tagħtina ġobon, inbid u ħaruf għal bosta snin". Kull reġjun tal-Kroazja għandu tradizzjoni differenti tat-trobbija tan-nagħaġ, li tiddependi mill-użu maħsub tal-prodott u d-drawwiet stabbiliti sew tal-konsumaturi. L-età u l-piż tal-ħrief meta jinqatlu biex jiġi prodott il-"Paška janjetina" huma r-riżultat tat-tradizzjoni tat-trobbija tan-nagħaġ fil-ġżira ta' Pag, fejn ħrief żgħar (sa 45 jum) jinqatlu biex jinkisbu karkassi ħfief (li jiżnu sa 10 kg). Ir-raġuni ewlenija għall-qtil ta' ħrief żgħar u ħfief hija li n-nagħaġ jibdew jinħalbu kemm jista' jkun malajr u biex r-raħħala japprofittaw mill-aqwa tat-treddigħ biex jipproduċu ħalib li jipproċessawh f'ġobon ta' Pag. "Paška janjetina" ħa ismu mir-reġjun fejn titrabba n-nagħġa ta' Pag: il-gżira ta' Pag. Skont it-tradizzjoni tat-trobbija tan-nagħaġ, in-nagħaġ li jitrabba fuq il-gżira ta' Pag huma maħsub l-aktar għall-produzzjoni tal-ħalib li jinħadem f'ġobon, li għalih ikunu ġew adattati t-tekniki tat-trobbija, u dawk li jrabbu n-nagħaġ jagħmlu l-biċċa l-kbira tad-dħul tagħhom mill-bejgħ tal-ħalib tan-nagħaġ. Għal dik ir-raġuni, b'kuntrast ma' reġjuni oħra ġirien, il-ħrief maqtula f'Pag huma żgħar u ħfief ħafna li jkunu kkunsmaw ħalib tan-nagħaġ biss, li jagħti lil-laħam tal-"Paška janjetina" il-lewn roża ċar tiegħu. Ir-rabta b'saħħitha bejn "Paška janjetina" u ż-żona ġeografika hija r-riżultat tat-tradizzjoni u taċ-ċirkustanzi. In-nagħaġ ta' Pag huma r-razza awtoktona ta' Pag u jitrabbew fuq din il-gżira biss. Minn twelidhom sal-qatla tagħhom, il-ħrief jinżammu man-nagħaġ il-ħin kollu biex ikun żgurat li jerdgħu. Il-ħrief jinqatlu meta ma jkollhomx aktar minn 45 jum, f'biċċeriji approvati f'Pag, biex ikun evitat li l-ħrief żgħar jagħmlu f'qalbhom u possibiliment imutu waqt li jittieħdu lejn żoni oħra. Ir-riċerka turi li l-elementi tal-karkassa u l-kwalità tal-laħam tal-ħrief ta' Pag huma differenti minn dawk ta' ħrief ta' razez simili, l-aktar minħabba l-qtil bikri ta' ħrief li jkunu qed jerdgħu li huwa riżultat tat-tradizzjoni tat-trobbija tan-nagħaġ f'Pag. Il-kontenut għoli ta' xaħam fit-tessut tal-muskoli tal-ħrief ta' Pag jista' jkun attribwit lir-razza, kif ukoll lill-fatt li l-ħrief jikkunsmaw biss ħalib tan-nagħaġ ta' Pag li, minħabba l-kontenut għoli ta' xaħam tiegħu, fih ħafna enerġija. (it-tieni subartikolu tal-Artikolu 6(1) ta' dan ir-Regolament)
Extracted from C_185_2016.html